CELEX: C2007/199/49
Language: bg
Date: 2007-08-25 00:00:00
Title: Дело T-47/03: Решение на Първоинстанционния съд от 11 юли 2007 г. — Sison/Съвет (Външна политика и политика на сигурност — Ограничителни мерки срещу някои лица и организации в рамките на борбата срещу тероризма — Замразяване на финансови средства — Компетентност на Общността — Иск за отмяна — Право на защита — Мотиви — Право на ефективна съдебна защита — Иск за обезщетение)

25.8.2007   
            
            
               BG
            
            
               Официален вестник на Европейския съюз
            
            
               C 199/27
            
         Решение на Първоинстанционния съд от 11 юли 2007 г. — Sison/Съвет
   (Дело T-47/03) (1)
   
   (Външна политика и политика на сигурност - Ограничителни мерки срещу някои лица и организации в рамките на борбата срещу тероризма - Замразяване на финансови средства - Компетентност на Общността - Иск за отмяна - Право на защита - Мотиви - Право на ефективна съдебна защита - Иск за обезщетение)
   (2007/C 199/49)
   Език на производството: английски
   Страни
   
      Ищец: Jose Maria Sison (Utrecht, Нидерландия) (представители: J. Fermon, A. Comte, H. Schultz, D. Gurses и T. Olsson, avocats)
   
      Ответник: Съвет на Европейския съюз (представители: V. Vitsentzatos и M. Bishop)
   
      Встъпили страни в подкрепа на ответника: Кралство Нидерландия (представител: H. Sevenster, agent) и Обединено кралство Великобритания и Северна Ирландия (представители: първоначално R. Caudwell, впоследствие C. Gibbs, agents, подпомагани от S. Moore, barrister)
   Предмет
   От една страна, искане за частична отмяна на Решение 2002/974/ЕО на Съвета от 12 декември 2002 г. за прилагане на член 2, параграф 3 от Регламент (ЕО) № 2580/2001 относно приемането на специални ограничителни мерки срещу някои лица и организации в рамките на борбата срещу тероризма и за отмяна на Решение 2002/848/ЕО (ОВ L 337, стр. 85) и, от друга срана, искане за обезщетение
   Диспозитив
   
               1)
            
            
               Отменя Решение 2006/379/ЕО на Съвета от 29 май 2001 г. за прилагане на член 2, параграф 3 от Регламент (ЕО) № 2580/2001 относно приемането на специални ограничителни мерки срещу някои лица и организации в рамките на борбата срещу тероризма и за отмяна на Решение 2005/930/ЕО, в частта, в която се отнася за ответника.
            
         
               2)
            
            
               Отхвърля искането за обезщетение.
            
         
               3)
            
            
               Осъжда Съвета да понесе освен собствените си разноски и разноските на ищеца, включително тези във връзка с обезпечителното производство, както и разноските на Negotiating Panel of the National Democratic Front of the Philippines, на г-н Luis G. Jalandoni и г-н Fidel V. Agcaoili, и на г-жа Maria Consuelo K. Ledesma.
            
         
               4)
            
            
               Кралство Нидерландия и Обединеното кралство Великобритания и Северна Ирландия понасят собствените си разноски.
            
         
      (1)  ОВ C 101, 26.4.2003 г.